আরিয়ানকে প্রশংসায় ভরালেন সানি দেওল!

ওয়েব ডেস্ক: শাহরুখ-পুত্র আরিয়ান খান((Sharukh-son Aryan Khan) এবার পরিচালকের ভূমিকায়! তাঁর প্রথম পরিচালিত সিরিজ ‘দ্য ব্যা**ডস অফ বলিউড'( Ba***ds of Bollywood ‘)-এর ঝলক সম্প্রতি প্রকাশ্যে এসেছে। এই হাই-স্টেকস ড্রামা(“High stakes drama”)টি নির্মিত হয়েছে বলিউডের ঝলমলে কিন্তু গোপন কূটকচালির দুনিয়াকে কেন্দ্র করে। আগামী ১৮ সেপ্টেম্বর নেটফ্লিক্সে(Netflix) মুক্তি পাবে এই সিরিজ।

আরও পড়ুন:চাপা পোশাকে ক্যামেরাবন্দি কাজল, তুঙ্গে বিতর্ক

আরিয়ানের প্রশংসায় পঞ্চমুখ(Heaped praise on Aryan) সানি দেওল( Sunny Deol)। সানির নিজের ভাই ববি দেওল(Bobby Deol) এই সিরিজে অভিনয় করেছেন। সেই সুবাদে সানি দেওলও আরিয়ানের এই সিরিজ দেখে অভিভূত। সানি তাঁর ইনস্টাগ্রামে শো-এর প্রিভিউ শেয়ার করে লিখেছেন, “প্রিয় আরিয়ান, তোমার শো দারুণ লাগছে! ববি(Bobby Deol) তোমার প্রশংসায় পঞ্চমুখ। তোমাকে নিয়ে তোমার বাবা নিশ্চয়ই গর্বিত হবেন।”

ছেলের নামে শাহরুখের কাছে নালিশ ববি দেওলের

শো-এর প্রিভিউ ইভেন্টে সবচেয়ে মজার ঘটনাটি ঘটে যখন ববি দেওল মজা করে শাহরুখ খানের কাছে সরাসরি তাঁর ছেলে আরিয়ানের নামে নালিশ করেন। আরিয়ানের নিষ্ঠার কথা বলতে গিয়ে ববি জানান, “আমি ভীষণ ভাগ্যবান এই প্রজেক্টের অংশ হতে পেরে। তবে ও আমাদের ভীষণ খাটিয়েছে। একবার তো আমাকে টানা ৭ ঘণ্টা ধরে গল্প শোনাল, অথচ আমি আগেই রাজি হয়েছিলাম! শুটিং চলাকালে বারবার বলত, ‘আর একটা টেক করি?’ আমি বলতাম, ‘হ্যাঁ বাবা, করো’। ভেবেছিলাম নতুন পরিচালক বলে একটু সহজ হবে, কিন্তু উল্টে আরও কঠোর ছিল।”

কী আছে এই সিরিজে! ‘দ্য ব্যা**ডস অফ বলিউড’ সিরিজে অভিনয় করেছেন সাহের বাম্বা ও লক্ষ্য, ববি দেওল(bobby Deol), মনোজ পাহওয়া, মোনা সিং, মনীশ চৌধুরি, রাঘব জুয়াল, অন্যা সিং, বিজয়ন্ত কোহলি ও গৌতমী কাপুর। প্রযোজনায় শাহরুখ খানের রেড চিলিজ এন্টারটেইনমেন্ট। সিরিজের চিত্রনাট্য লিখেছেন আরিয়ান নিজেই। প্রিভিউতে দেখা গিয়েছে সলমন খান(Salman Khan), রণবীর সিং(Ranveer Singh) এবং করণ জোহর(Karan Johor)-এর মতো তারকারা ক্যামিও চরিত্রে অভিনয় করেছেন। সব মিলিয়ে এই সিরিজটি বলিউড প্রেমীদের জন্য এক বড় চমক হতে চলেছে।

শাহরুখ-সানি দেওল সম্পর্ক আগেই প্রাণ ফিরে পেয়েছিল। দীর্ঘ কয়েক বছর শাহরুখ-সানি দেওল সম্পর্ক একেবারে তলানিতে চলে গিয়েছিল। কিন্তু ২০২৩ সালে মুক্তিপ্রাপ্ত সানির ‘গদার ২’ এর বক্স অফিস সাফল্যের পর দুজনের সম্পর্ক আবার পুনরুজ্জীবিত হয়।